### 22.    Orientering - om mulighed for indkøb af miljøbrændstof til [adresse]

**Åbent**

Sagsnr.: 326-2021-17523       J.nr.: 13.25.00           Dokumentnr.:
326-2021-114099

**Sagstype**

Orientering.

**Resume og sagens baggrund**

I forbindelse med nyt brændstofudbud er der mulighed for at
udbyde med en option på

miljøbrændstof, der er mindre miljøbelastende end det
MGO-brændstof, der benyttes på [adresse] på nuværende tidspunkt.

**Indstillinger**

Direktøren indstiller, at udvalget tager orienteringen til
efterretning.

**Behandling**

Teknik- og Miljøudvalget.

**Sagsfremstilling**

Den nuværende indkøbsaftale på MGO-brændstof til
[adresse] er indgået sammen med kommunerne Slagelse, [adresse]
og [adresse].

Indkøbsaftalen udløber i august 2022.

I forbindelse med nyt brændstofudbud vil det være mulige at
udbyde med en option på miljø-brændstof, der er mindre miljøbelastende end
MGO-brændstof, som [adresse] benytter på nuværende tidspunkt.

Et skift fra MGO-brændstof til miljøbrændstof vil kunne give
reduktioner på udledninger fra [adresse], såsom SOx, NOx og
partikler.

Et skift fra MGO-brændstof til miljøbrændstof, vil samtidig
betyde, at rederiets truck vil benytte miljøbrændstof, dette vil være positivt
for arbejdsmiljøet for medarbejdere på vogndækket, samt for passagerer da de
går til og fra borde via vogndækket.

Den endelige pris for miljøbrændstof samt typen af
miljø-brændstoffet kendes ikke før udbuddet er afsluttet, forventeligt i 1.
kvartal 2022.

En beregning af reduktioner på udledninger kan først
udføres, når leverandøren er valgt, da de forskellige brændstofleverandører har
forskellige typer miljøbrændstof.

Herefter kan det endeligt besluttes, om der skal skiftes fra
MGO-brændstof til miljøbrændstof.

Da miljøbrændstof har en højere indkøbspris end
MGO-brændstof, vil et skift til miljø-brændstof betyde en årlig merudgift til
brændstof.

[adresse] har et årligt brændstofforbrug på ca.
700.000 liter. Det forventes, at miljøbrændstof vil have en merpris på minimum 0,4
kr. pr. liter i forhold til MGO-brændstof alt efter typen af miljøbrændstoffet.

Merprisen ved at skifte fra MGO-brændstof til miljøbrændstof
estimeres derfor til minimum

280.000, - kr. pr. år, som driftsbudgettet til [adresse]
Færger i givet fald skal forøges med, da udgiften ikke kan holdes indenfor det
nuværende driftsbudget.

**Økonomiske konsekvenser**

Der er ikke økonomiske konsekvenser forbundet med denne
indstilling.

Såfremt kommunalbestyrelsen ønsker at benytte en option om
miljøvenligt brændstof skal merudgiften på minimum 280.000 kr. med i budgettet
for 2022.